Stryd na Oz - Foyer - SAAustralia Forums
Stryd na Oz
August 5, 2007 in Foyer
Wil ons net bekend stel en dankie sê vir al die wonderlike inligting op forum. Dan voel 'n ou ook darem nie so alleen in die "stryd" nie. Ek en my man het ook die plan soos vele ander om maar oor te gaan na Australië en vir onsself te gaan kyk. Die belangrikste natuurlik om werk te probeer kry!! Ons is glad nie uitsoekerig waar ons gaan beland nie, as ons net eers tog 'n werksaanbod kan kry!! Ons kyk ook na NZ. Ons ondervind ook dat die agente nie vreeslik opgewonde oor ons is nie, alhoewel daar tog so 3 agente is wat aangedui het ons kan hul maar kom besoek. Verder het een firma laat weet dat hulle graag met hom sal wil praat as hy in die omgewing is. Klink dit vir jul belowend? Ons het besluit dat ons eers die Australie expo wil bywoon in Jhb om moontlik nog kontakte te kry. Daar is ook so 'n soortgelyke "event" van NZ binnekort. My man se beroep is 'n Quality Management System Consultant en ek bedryf 'n naaldwerk en craft skool vanaf my huis.
Wat visa aansoeke aanbetref hang dit af waarvoor julle kwalifiseer(werksvisa of permanent visa(PR) en ander). Ons het gevind dat ons dit self wou doen. Vir die PR visa het ons net net die punte totaal gemaak, en ons het dit gekry. Ander sal dalk weer voel om 'n agent te gebruik. Hierdie is 'n vraag wat min jou sal kan antwoord dit hang van jou omstandighede af. Indien julle 'n werksaanbod kan kry is dit natuurlik die beste.
Anyway, dit is waarvoor die forum daar is om al die gewonder vrae uit die weg te ruim.
Sterkte met die besluitneming!
Dankie vir jou verwelkoming!! Sovêr my kennis strek kort ons 'n paar punte vir PR. Nou bly die werkvisa oor... Maar ek verstaan iemand moet jou eers 'n werk aanbied voor jy 'n werksvisa kan kry? Ek sal weer September( na die verandering waarvan almal praat) gaan kyk na my punte en miskien kan die mense by Australië se expo in JHB my ook dan help. Tot dusvêr probeer ons ook nog self regkom sonder 'n agent. Intussen doen ons al vir lank vir alles aansoek wat in my man se lyn is!! maar tevergeefs... Gelukkige julle met jul PR!!! Ons probeer ook positief bly, en sal aanhou probeer.
Ek is bly jy is ook nou hier!
Soos jy seker gelees het, het ons ook nou nie meer genoeg punte vir PR nie so na 1 Sep gaan ek en jy lekker saam koffie drink en dan bespreek ons al daai nuwe visas. Ons gaan ook na die expo toe in Jhb.
Hi Johnny and Wilna,
Ons het in Secunda groot geword en is darem nou al so 4 maande in Ozz. Sterkte met die aansoeke, glo dit sal goed gaan. Skreeu maar as julle hulp nodig het ons sal probeer help waar ons kan.
Baie dankie vir jul hulp aangebied!!! As ek in S.A moet bly, sal dit maar hier wees. Hier is dit nog redelik veilig (Touch wood).
Hi daar! Van watter "expo" oor Oz praat jy van? Wanneer en waar is dit? Sal dit graag wil bywoon. Kan jy dalk vir ons die detail deurstuur?
Gaan kyk hier http://www.expo-australia.com/
Sjoe, baie dankie vir die inligting Wilna. Ek het nou-net op die site ingegaan en glo my, ek en my man is beslis daar September!!
Hopelik met die immigrasie aansoeke wat nou online gaan wees, gaan dit selfs nog makliker wees om sonder 'n agent in te kom.
Daar bly natuurlik altyd die opsie van New Zealand, wat ook ingewikkelde proses is, maar dalk 'n uitkoms bied vir iemand wat nie Oz toe kan gaan nie. Steeds beter as om te bly in SA? En as jy eers daar is met Pr, is dit makliker om in Australia te kom. (Hoor ek)
Edited August 8, 2007 by Biltongboer
heyjlpl en biltongboer
Daar is ook so expo van NZ, ma dan sal jul moet vinnig spring om plek te bespreek dis volgende week. Gaan loer by www.newzealandnz.co.nz Ek dink maar net miskien bly jy so lekker in NZ dat jy nie meer in Australië wil gaan bly nie...